**خزمەتگوزاری چارەسەرکردنی گرفتی منداڵان لە بواری زمان و قسەکردن دا**

ئامۆژگاری بۆ دایک‎​وباوکان و چاودێران‎.

**یەک منداڵ، دوو زمان، دوو هێندە خۆشی**

ئایا کێشەیە بۆ منداڵان کە لە یەک کاتدا دوو زمان فێربن؟

* زۆرجار منداڵان دەتوانن بە ئاسانی دوو یان سێ زمان فێربن‎. فێربوونی زمانێکی نوێ بە باشی، کاتی دەوێت
* سەرەتا لەوانەیە منداڵان زمانەکان تێکەڵ بکەن‎. ئەمە شتێکی ئاساییە
* بەردەوام بن لە بەکارهێنانی زمانی ماڵەوەتان. پەڕتووک بخوێننەوە و پێکەوە بەو زمانە قسە بکەن‎. ئەمەش یارمەتی دەدات باشتر هەموو زمانەکان فێربێت
* هەندێک جار، منداڵان لە قسەکردن یان تێگەیشتن کێشەیان دەبێت. ئەمەش دەتوانێت ڕووبدات تەنانەت ئەگەر فێری دوو زمان بێت
* ئەگەر منداڵێک کێشەی زۆری لەگەڵ زمانی ماڵەوەی هەبوو، لەگەڵ کەسێکی وەک نەمامگەی منداڵەکەتان قسە بکەن یان پەیوەندی بە تیمی چارەسەری قسەکردن و زمانەوە بکەن‎.

بۆچی گرنگە بە زمانی خۆتان قسە لەگەڵ منداڵەکەتان بکەن؟

* زمانی ماڵەوەی منداڵ زۆر گرنگە‎. دەتوانێت یارمەتیان بدات بە ئاسانی زمانەکانی تر وەک ئینگلیزی، فێربن
* باشتر وایە لەگەڵ منداڵەکەتان زمانی خۆتان بەکاربهێنن. ئێوە ئەم زمانە باشتر دەزانن و بۆ ئێوە ئاساییە‎. بەکارهێنانی زمانەکەتان یارمەتی منداڵەکەتان دەدات کە پەیوەندی بە خێزان و کولتوورەوە هەبێت
* زانینی زیاتر لە زمانێک زۆر یاریدەدەرە بۆ قوتابخانە و ژیان‎!

خاڵە سەرەکییەکان‎:

* باشترین زمان کە دایک‎​وباوک یان چاودێر دەتوانن بۆ قسەکردن لەگەڵ منداڵەکە بەکاری بێنن، زمانی خۆیانە
* زۆربەی منداڵان دەتوانن لە یەک کاتدا دوو یان سێ زمان فێربن
* پێویستە منداڵەکەتان زمانی ماڵێتان فێربێت‎.